18-годишният Г.М. бил спипан да шофира пиян рано в Деня на независимостта в село Станянци.
В 5.38 часа, автопатрулът спрял за проверка Фолксваген Голф, а след тест с дрегера станало ясно, че шофьорът му Г.М. управлява с 2.59 промила алкохол. Полицаите задържали момчето за 24 часа в управлението във В. Преслав. Започнато е бързо производство.
Същите мерки са взети и по отношение на 22-годишния Р.Х. от Върбица и 27-годишния Е.Е. от с. Градина, община Лозница.
Първият бил засечен на 24 септември във Върбица, около 1.40 часа. Дрегерът отчел 1.44 промила. Почти толкова – 1.46 промила – показал уредът и при Е.Е., който бил спрян за проверка на 25 септември, около 2.25 часа, на ул."Университетска" в Шумен. Не е дал кръвна проба за анализ.
ШУМ.БГ